พอดีว่ามดฟังยาคุมเมื่อวันที่21 กันยายน 2561 ไม่เคยเป็นประจำเดือนและไม่เคยมีเพศสัมพันกับแฟนเลยค่ะ จนมาเมื่อวันที่3-4-5 ที่ผ่านมาดันมีเพศสัมพันกัน พอมาวันที่6มีเลือดออกกระปริบกระปรอย จนวันที่7มาเหมือนประจำเดือนปกติเลยค่ะจนถึงวันนี้อยากทราบว่าจะท้องไหมคะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย หรือบางรายอาจมีประจำเดือนมาบ่อย มาปริมาณมาก หรือเลือดออกติดต่อกันนาน แต่ในบางรายอาจทำให้ประจำเดือนขาดหายไปได้ ซึ่งเป็นผลจากฮอร์โมนที่ไปทำให้เยื่อบุโพรงมดลูกบางลง แต่ก็ไม่ได้อันตรายอะไรดังนั้น การที่ไม่มีเลือดประจำเดือนมาเลยตั้งแต่ฝังยาคุมเมื่อ 21 ก.ย. 61 แล้วในวันที่ 6-7 ก.ย. ได้มีเลือดออกกะปริดกะปรอยและมีเลืออกมาเหมือนประจำเดือน ก็ถือเป็นผลของยาฝังคุมกำเนิดได้ค่ะ ไม่ได้ผิดปกติอะไร แต่อย่างก้ตาม แนะนำให้สังเกตเลือดที่ออกไปก่อน หากมานานเกินสัปดาห์ และมีปริมาณมากทุกวัน หรือมาแบบกะปริดกะปรอย แต่นานต่อเนื่องเป็นเดือน ก็ควรไปพบสูติ-นรีแพทย์เพื่อให้ยาฮอร์โมนเสริมเพื่อหยุดการไหลของเลือดค่ะ รวมถึงหาสาเหตุอื่นๆ ด้วยส่วนโอกาสในการตั้งครรภ์นั้น ถือว่าน้อยมากมาก เพราะประสิทธิภาพของยาฝังคุมกำเนิดนั้นถือว่าดีมาก สามารถป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% เท่านั้น